CELEX: 32013R0652
Language: hu
Date: 2013-07-09 00:00:00
Title: A Bizottság 652/2013/EU végrehajtási rendelete ( 2013. július 9. ) az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 195. alkalommal történő módosításáról

10.7.2013   
            
            
               HU
            
            
               Az Európai Unió Hivatalos Lapja
            
            
               L 189/4
            
         A BIZOTTSÁG 652/2013/EU VÉGREHAJTÁSI RENDELETE
   (2013. július 9.)
   az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 195. alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (5) bekezdésére,
   mivel:
   
               (1)
            
            
               A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.
            
         
               (2)
            
            
               2013. július 1-én az Egyesült Nemzetek (ENSZ) Biztonsági Tanácsának szankcióbizottsága úgy határozott, hogy egy természetes személyt töröl az azon személyekre, csoportokra és szervezetekre vonatkozó jegyzékéből, amelyekre a pénzeszközök és gazdasági erőforrások befagyasztását alkalmazni kell, miután megfontolta az e személy által benyújtott, a jegyzékből való törlésére vonatkozó kérelmet és az Egyesült Nemzetek Biztonsági Tanácsának 1904 (2009) sz. határozata alapján intézményesített ombudsman átfogó jelentését. Továbbá 2013. június 25-én az ENSZ Biztonsági Tanácsának szankcióbizottsága úgy határozott, hogy egy bejegyzést módosít a jegyzékben.
            
         
               (3)
            
            
               A 881/2002/EK rendelet I. mellékletét ennek megfelelően módosítani kell,
            
         ELFOGADTA EZT A RENDELETET:
   1. cikk
   A 881/2002/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való közzétételét követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. július 9-én.
      
         
            a Bizottság részéről, az elnök nevében,
         
            a Külpolitikai Eszközökért Felelős Szolgálat vezetője
         
      
   
   
      (1)  HL L 139., 2002.5.29., 9. o.
   
      MELLÉKLET
      A 881/2002/EK rendelet I. melléklete a következőképpen módosul:
      
                  (1)
               
               
                  A „Természetes személyek” részben a következő bejegyzést el kell hagyni:
                  „Abd Al Hamid Sulaiman Muhammed Al-Mujil (más néven a) Dr. Abd al-Hamid Al-Mujal; b) Dr. Abd Abdul-Hamid bin Sulaiman Al-Mu’jil; c) Abd al-Hamid Sulaiman Al-Mu’jil; d) Dr. Abd Al-Hamid Al-Mu’ajjal; e) Abd al-Hamid Mu’jil; f) A.S. Mujel; g) Abdulhamid Sulaiman M.Al Mojil; h) Abu Abdallah). Születési ideje: a) 1949.4.28.; b) 1949.4.29. Születési helye: Kuvait. Állampolgársága: szaúd-arábiai. Útlevélszáma: F 137998 (2004.4.18-án kiállított, 2009.2.24-én érvényét vesztett szaúd-arábiai útlevél). A 2a. cikk (4) bekezdésének b) pontjában meghatározott megjelölés időpontja: 2006.8.4.”
               
            
                  (2)
               
               
                  A „Természetes személyek” részben az „Agha, Haji Abdul Manan (másképpen: Saiyid; Abd Al-Manam), Pakisztán” bejegyzés helyébe a következő szöveg lép:
                  „Abdul Manan Agha (más néven a) Abdul Manan, b) Abdul Man’am Saiyid, c) (a listán korábban) Saiyid Abd al-Man). Titulusa: Haji. A 2a. cikk (4) bekezdésének b) pontjában meghatározott megjelölés időpontja: 2001.10.17.”.